> સિધ્ધપુરના વેપારીની હત્યા કરનારાઓના સ્કેચ જારી કરાયા, CBI તપાસની માંગણી સિધ્ધપુર: સિદ્ધપુરના આશાસ્પદ વેપારી યુવાનની ગુરુવારની રાત્રે અમદાવાદથી પરત આવતા મહેસાણા ખાતેથી બેઠેલા બે અજાણ્યા શખ્સો દ્વારા છરી વડે હુમલો કરી કરપીણ હત્યા કરી ગાડી સહિત ૬.૫૫ લાખની લૂંટ ચલાવી ઘટનાને પગલે સિદ્ધપુર શહેર સહિત પંથકમાં ચકચાર મચી જવા પામી હતી આ ઘટનાને ત્રણ દિવસ થઈ ગયા હોવા છતાં હત્યાના આરોપીઓ પોલીસ પકડ દૂર છે જેને લઈ આજે સિદ્ધપુર પ્રાંત કચેરી ખાતે સિંધી સમાજના લોકો મોટી સંખ્યામાં ઉપસ્થિત રહી પ્રાંત અધિકારી જશવંતભાઈ જેગોડાને આવેદનપત્ર આપવામાં આવ્યું હતું અને સંજય મુલાનીના હત્યાના આરોપીઓને પોલીસ દ્વારા જલ્દી ઝડપી પાડવા માંગ કરી હતી.